Afdekgelei superglans abrikoos – 375 g
Waardering 1680 uit 5
Opgelet: de THT-datum (ten minste houdbaar tot) is 31/12/2018.
Velvet spray Witte chocolade 400 ml – BrandNewCake
Waardering 4545 uit 5 03_1849-1853 Tooele's First Four Years | University of Utah Partnerships | J. Willard Marriott Digital Library
Title 03_1849-1853 Tooele's First Four Years
Reference URL https://collections.lib.utah.edu/ark:/87278/s6ng4pwp/1041910 Mediagids | wonderlus
Karakters / Cast
Lokprent / Trailer
Waar kry ons, ons idee van liefde vandaan? Is dit wat ons daarvan verwag regverdig?
Ons lewe in ’n tydperk van romantiek, filters en blou regmerkies. Ons ken die stories wat van ons verwag word. Ons streef daardie stories na. Snaaks hoe dit gewoonlik moeiliker gedaan as gedink is.
Om verlief te wees is blykbaar alles. Ons mag mos nie ophou glo nie. Die antwoorde wat flieks ons gee moet tog reg wees, want hoe bestaan die idee, maar nie die realiteit nie? Miskien is die idees vals. Of miskien is dit net nog nie sulke tyd nie. So, doen wat jy moet.
Sy’s ooglopend verliefraakbaar, want sy’s ooglopend ontembaar. Haar gunstelingband sou jy nog nie van gehoor het nie, haar gunsteling tydperk is een voor selfone. Haar siel voel oud en dis haar oë wat dit verklap.
Waitress is op soek na groener weivelde en is besig om die pad oorsee aan te pak. Sy gaan iewers Engels gee - maar dis nie dat sy weghardloop nie.
Verál nie van haar verlede nie. Vroeg ryp, vroeg rebels, en een te veel gebroke harte wat in die skrapnel van laat aande en windverwaaide verantwoordelikheid lê. Op haar laaste aand in die land ontmoet sy vir Pieter op die laagtepunt van sy lewe, en haar ontferming oor sy toestand toets haar beterwete.
En nee, sy het nie ’n naam nie.
Sy’s nog te onvolwasse vir die besluit wat sy pas geneem het - daar’s niks soos sekuriteit om ’n meisie se knieë lam te maak nie.
Dis lank terug wat sy laas verlief was, want dis lank terug dat sy haarself toegelaat het om seer te kry. Haar ouers het baklei tot op die punt van skei, haar verhouding met haar pa is ’n sinnebeeld van dáái cliché.
Sy’t veilig besluit - haar beste vriend sou mos die beste lewensmaat maak. Maar, die verlede het ’n manier om jou te jag as jy nooit laat gaan nie.
Sy het ook nie ’n naam nie.
Hy’s die gelukkigste man op aarde, of so oortuig hy homself.
Die stemmetjie wat skreeu vir avontuur het hy lank reeds versmoor. Sy ouers laat nie sulke dinge toe nie. En nou hy ook nie. Hy trou op die regte tyd en die regte plek - behalwe vir die tannies wat verdwaal, het alles uitgewerk soos dit moet. Soos nog altyd.
As jy die verantwoordelike tipe is, is teëspoed ’n vreemde nuwe vyand. En as jy besef wat jy gemis het, byt jy dalk te veel af.
Hy’s net hier vir ’n lekker tyd. Maar almal moet ’n lekker tyd hê.
Ruan is regtig lief vir Lindie - dis wat almal sê as hulle skinder oor die twee se bakleiery. Die oomblik wat hy dink hy’t haar getem gekry sê hy alweer iets verkeerd. Maar hy’s lief vir haar, belowe. En hy’t al geleer hy mag nie die woord ‘irrasioneel’ voor haar gebruik nie.
Hy’s oud genoeg om te leer uit die klappe wat die lewe hom gedeel het, so dis belangrik dat mense dinge nie té ernstig opneem nie. Want sien, hy wil ook eendag trou, net nie nou nie.
Sy sou mooi wees as sy nie so kwaai was nie. Of wag, sy’s nogsteeds mooi. Maar make-up is belangrik.
Sy leef ’n vurige bestaan om seker te maak sy hou meeste mense op ’n afstand. Snaaks hoe Ruan die enigste een is wat dit met haar uithou. (Nie dat sy vir enigiemand gaan verander nie.)
Haar intuïsie is selde verkeerd, en met emosies so duidelik op haar mou het dit haar al vele verhoudings gekos. En vir vanaand, selfs die titel van strooimeisie.
Gerrie se teenpool en almal se oogappel. Dis min dat hy homself moet voorstel.
Soos die lewe aanhou in sy guns uitspeel, speel Lukas graag saam, verál as dit vroumense behels. Maar nie vanaand nie. As jy lank genoeg die noodlot tart, gaan karma kom om jou losbandigheid te bedaar.
Onthouding is ’n moeilike speletjie, veral as een van jou beste vriende die knoop deurhaak. Maak nie saak hoe hard jy met hom daaroor stry nie.
Sy sien besonders baie uit vir die soetsappigheid om klaar te kry. En dis jammer dat sy ‘n rok moet dra terwyl dit gebeur.
Die liefde is vir haar nog altyd ’n illusie, nie dat sy dit wil ontneem van enigiemand nie. Hoekom Lindie en Bruid stry gekry het gaan haar verstand te bowe, mens sorteer dit mos uit soos grootmense?
Gelukkig is daar sjampanje om die druk van die dag te demp. Want hierdie cleavage voel darem bietjie erg.
Hy is gewoonlik die laaste ou om iets te sê, omdat hy gewoonlik die objektiewe een wil wees. As hy maar net op ’n aand soos vanaand na se eie slimgeid wou luister.
Sy saggeaardheid kry gewoonlik die beter van hom in sy stilswyende soeke na liefde. Dié dat hy die logiese een geword het - die teleurstellings moes hy op een of ander manier rasionaliseer.
Almal wil verlief raak by aangeleenthede soos hierdie. Behalwe hy en Lukas. Of, solank dit nie langer as die aand hou nie.
Vir haar voel alles perfek, wel amper - dis vir ’n slag Gerrie se beurt om uit sy dop te klim. Sy’t nou al genoeg duidelik gemaak hoe sy voel.
Oor die groot dag is sy omtrent meer opgewonde as Bruid, en - wonder bo wonder - werk dinge dalk uiteindelik vir haar ook uit.
Haar naïwiteit spruit eintlik uit ’n tekort aan ervaring - maar wie wil nou ontnugter word op so ’n mooi dag?
Hy’s altyd by die partytjie. Maar hy moet jou altyd daarvan herhinner. Wanneer jy hom wel raaksien is dit oor hy een of ander wysheid kwytraak, en jou dan sommer laat besin oor jou bestaan.
Hy’t lankal vrede gemaak met ‘n eensame lewe. Dis die normaalste ding in die wêreld, jy sien. Alles kom op die ou-end neer op papierwerk, en wie het nou eintlik tyd daarvoor?
Vrae en antwoorde van die filmspan.
Met watter karakter in Wonderlus identifiseer jy?
Wat is tans jou verhoudingstatus?
Hoe voel jy oor die idee van trou?
Op 25 - Not interested.
Op 26 - Waar kuier ons vanaand?
Op 28 - Verlief en wou nou trou.
Op 33 - Kom ons geniet die volgende fase.
In ’n verhouding vir 3 maande
skrywer, regisseur, redigeerder.
I suppose the groom is the character I most identify with. Maybe that’s just my stereo typical society based ideology of what my role in society dictates. But I like that idea, so maybe it’s not too bad.
am very much in a relationship
I believe marriage is a great partnership. Thankfully I have great role models. My parents have been together for 34 years this year, so it’s an idea that I am very much looking forward to.
Q: How did you use the camera to convey the feeling of the film?
A: Modern technology has given me so many amazing tools to tell a story and guide an audience. But there is something to be said about achieving something simply and beautifully. We shot the film entirely hand held, minus a few shots mounted on a car. The soft untenable moment of a camera held in a hand is such a lovely tool to keep an
Q: How did you create a such intimacy in certain scenes?
A: I hope to think I achieved a sense intimacy and closeness in the scenes. Part of this is by creating a warm soft environment by lighting for our characters to be cocooned in. Secondly, by remaining within the space of the performance being close enough to hear the actor breathe.
Q: How did you harness nature to play a role?
A: It’s funny to say that nature is a role-player. She definitely is because we are completely taken to task by her. Shooting a film is often described as being similar to going to war. We are against everything, and as film makers we try to manage our expectations of her, as her moods are ever changing. It’s something we have to consider at every corner of making a movie.
Q: How do you shoot intoxicated characters?
A: The characters’ intoxication is a huge part of the decisions in the film, and rightly so, the intoxication affects the way we show their character paths. Whether its beer goggles or paranoia, there are many elements in the film that are enhanced by the camera work, not only the characters taste for booze.
V: Wat moes jy doen om die kostuums natuurlik te laat voorkom binne elke karakter se persoonlikheid?​
A: Ek leer eers die karakters ken; ek wil hulle verstaan en tot ‘n mate in hul skoene staan. Ek identifiseer graag die karakter met iemand wie ek ken, ek wil sover ek kan die karakters eg en geloofwaardig laat voorkom.
V: Hoe hard het julle regtig aan die kostuums gewerk as almal dan heeltyd kaal is?​
A: Almal was definitief nie heeltyd kaal nie ,maar wanneer almal kaal is, is daar ander komplikasies wat in kom in terme van nipple caps en “merkins”. Hoe minder verskeidenheid van uitrustings jy het vir ‘n karakter, hoe meer aandag moet jy gee aan elke liewe detail gee.
V: ’n Trourok sê baie oor die bruid, wat sê hierdie trourok oor hierdie bruid?
A: Dit gee ‘n idee dat sy tot ‘n mate konvensioneel is, maar ook nie. Dit is ook wat haar kompleks maak in haar eenvoudigheid. Daar is iets klassiek aan die rok maar ook iets modern, dis ‘n eenvoudige, meer klassieke silhouette, simplisties maar op dieselfde tyd maak dit ‘n statement.
V: Almal het idees of drome oor troues, waarom het julle besluit om julle troue op hierdie manier uit te beeld?
A: Johan was ons bruid, en ons die wedding planners. Aanvanklik lyk alles fine, maar sodra jy na die omgewing kyk, sal jy sien dat die werklikheid nie so sprokiesagtig is nie.
Ons het ‘n paar elemente geidentifiseer met ‘n dieper of metaforiese betekenis:
Wind - soekende liefde
Water - die opgaar van liefde en waardes,asook refleksie van wat jou verwagting is.
Sement/klip - wat die fondasie beskerm,
Twilight - verwagting
Dag – dis die realiteit
Nag – dit verwys na dowwe beelde of verlede
V: Wat is die verskil tussen ’n regte troue en ’n fliek troue, hoe vind mens die balans om die stel goed te laat lyk maar ook om die storie eerlik te vertel?
A: ‘n Regte troue moet net vir die genooides spesiaal voel, maar vir n film troue moet dit die kykers ook aanraak.
’n Geleentheid beskore vir iemand buiten myself
V: Almal het idees of drome oor troues, waarom het julle besluit om die troue op hierdie manier uit te beeld?
A: ‘n Troue gaan mos eintlik oor die bruid. Dit is haar groot dag, waaroor sy droom van kleins af. Gewoonlik maak sy elke besluit. Daarom het ons alles om Bruid se karakter en persoonlikheid beplan vir die troue in die fliek.
V: Die bier, whiskey en sigarette wat in die film gebruik word is alles opgemaakte handelsmerke. Waar het julle daaraan gekom?
A: Met Wonderlus het ons geleentheid gebruik om name en ontwerpkeuses aan elke produk te koppel wat praat van die karakters, wie dit gaan gebruik, se persoonlikheid of om die omstandighede waarin hulle dit gebruik te beklemtoon deur die ontwerp, kleurkeuses en name.
V: Wees nou eerlik, was dit regte dagga by die dam?
A: Wel dit is mos nou wettig! Of hoe?
Ek probeer dit nog vasstel.
OOR DIE TEKS
V: Waar kom hierdie storie vandaan?
A: Uit dinge wat ek ervaar het en goeters waaroor ek nou nog wonder.
V: Jy verken die temas van liefde en verantwoordelikheid deur verskeie karakters. Waarom wou jy juis hierdie temas aanpak?
A: Ek dink dis belangrik om goeie vrae te vra. Belangriker as om te maak asof jy antwoorde het. Liefde is ’n komplekse ding waarmee almal wroeg en niemand regtig antwoorde op het nie. Ek wonder waar ons, ons idees oor liefde vandaan kry, en wou daardie vraag vra.
V: Hoeveel van die film is outobiografies en ken jy regtig hierdie karakters?
A: Alle verhale is tot ’n mate outobiografies, is dit nie?
V: Hoe lank het jy geskryf en wat het jou gehelp om nie op te gee nie?
A: Die konsep het so vyf jaar gelede begin posvat. Daarna was dit ’n saak van elke paar maande soveel skryf as wat inspirasie my toegelaat het. Ek dink jy moet ’n sterk oortuiging hê vir hoekom jy ’n storie wil vertel. Dit, en ’n goeie lot vriende met eerlike opinies.
V: Hoeveel keer was jy gevra om die vloekwoorde minder te maak in
A: Nee, fokkol.
Gerrie. En Ruan. Vir verskillende redes.
OOR DIE REGIE
V: Vir so ’n eerlike en somtyds hartroerende onderwerp, hoe het jy die atmosfeer op stel gelei?
A: Om flieks te maak is die lekkerste ding wat jy kan doen met jou klere aan. So, deur mense daarvan te herinner. Goeie gees, goeie moed.
V: Die film is baie intiem, hoe het dit die kamerawerk en algemene stylistiese keuses beinvloed?
A: Die doel was om ’n eerlike storie op die mees eerlike manier moontlik te vertel. Al diestilistiese keuses was deur daardie lens benader.
V: Wat is die proses wat jy gevolg het toe dit by die casting van die film kom? Hoe het jy geweet wie sal werk vir watter karakter?
A: Ons het begin deur die net baie wyd oop te gooi deur middel van video oudisies. Daarna het die akteur eintlik die karakter gevind. Mens dink nie die goed nie, mens weet dit net.
V: Hoe het jy die dinamika tussen die akteurs en hul karakters ervaar en gefasiliteer?
A: Die oomblik wanneer ’n akteur gecast word, is die karakter nie meer joune as skrywer óf as regisseur nie. Dis die akteur s’n. Jy is bloot daar om die akteur se proses te ondersteun.
OOR DIE REDIGEERING
V: Hulle sê ’n storie word vir ’n derde keer vertel in die edit. Glo jy ook so?
A: Ek dink dit word eintlik die derde keer geskryf in die edit. Dis wel die eerste keer wat dit uiteindelik vertel word. Dis nogal vreesaanjaend.
V: Hoe voel jy het die storie verander van die skryffase tot nou?
A: Die gees het sonder twyfel behoue gebly, maar die prentjie in jou kop hou nooit op vervorm nie - dis ’n oneindigende samewerking met elke liewe rolspeler.
V: Wat verkies jy: skryf, regie of redigering? En waarom?
A: Almal. Ek voel elkeen is tot ’n mate ’n fase van dieselfde ding. Ek was baie bevoorreg om met hierdie film meer as een te kon behartig.
© Wonderlus Film (PTY) LTD 2018